KESTILÄN KUNTA	OTE PÖYTÄKIRJASTA

Kunnanhallitus	§ 16	14.01.2008
LAUSUNTO KÄRÄJÄOIKEUKSIEN TUOMIOPIIRIJAOSTA	S' '3 I ,a oo'.
L(tJe4,tc oa
KH § 16		Oikeusministeriö pyytää lausuntoa käräjäoikeusverkoston kehittä‑
mistä selvittäneen työryhmän mietinnöstä. Työryhmämietinnössä esitetään, että käräjäoikeuspiirien määrää vähennetään nykyisestä 54 käräjäoikeudesta 25 käräjäoikeuteen.

Kiinteistöoikeuksien kirjaamisasiat ovat siirtymässä Maanmittauslaitokselle vuoden 2010 alusta. Istuntokäsittelyä tapahtuu lähinnä rikosasioissa ja jonkin verran riita-asioissa. Istuntokäsittelyn tarpeen arvioidaan vähenevän n. 30 %. Sivukanslioita ja istuntopaikkoja vähennetään.

Pohjois-Pohjanmaalle tulisi mietinnön mukaan kaksi tuomiopiiriä; Oulun (258 491 as.) ja Ylivieskan (192 849 as.) käräjäoikeuksien tuomiopiirit. Ylivieskan piiri kattaisi myös Keski-Pohjanmaan.

Siikalatvan kunnat Kestilä, Piippola, Pulkkila, Pyhäntä ja Rantsila esitetään uudistuksen yhteydessä Ylivieskan käräjäoikeuden tuomio-piiriin.

Ylivieskan käräjäoikeuspiirin pääkanslia sijaitsisi Ylivieskassa, sivu-kanslia Kokkolassa sekä istuntopaikat Raahessa ja Pulkkilassa.

Oulun käräjäoikeudella olisivat istuntopaikat Oulun lisäksi Kuusamossa ja Pudasjärvellä.

Oikeuslaitos on toiminnassaan muusta hallinnollisesta jaotuksesta riippumaton, mutta käytännön yhteistyö esim. poliisin ja syyttäjän kanssa puoltaa yhteneväistä aluejakoa. Peruslähtökohtana kuitenkin on, että tuomiopiirit sopeutuvat maakuntajakoon.

Poliisihallinnon uudistuksessa 1.1.2009 alkaen Kestilä, Piippola, Pulkkila, Pyhäntä ja Rantsila siirretään Jokilaaksojen kihlakunnan poliisilaitokseen, jonka pääpoliisiasema on Ylivieskassa.
Päätösehdotus:
Kunnanhallitus antaa seuraavan lausunnon:

Kestilän kuten myös muiden Siikajoen latvakuntien kaupallisen ja hallinnollisen asioinnin pääsuunta on selkeästi Oulu. Terveyspalveluissakin virka-ajan ulkopuolinen päivystys on järjestetty Oulussa.

Oulun käräjäoikeuden alueeseen kuuluminen on siten yleisenä asiointisuuntana luonnollinen ja oikeuspalvelut toimivat alueella hyvin. Käräjäoikeuden istunnoilla Pulkkilassa on pitkä perinne ja istuntotilat ovat nyt tasoltaan asianmukaiset.

KESTILÄN KUNTA	OTE PÖYTÄKIRJASTA

Kunnanhallitus	§ 16	14.01.2008
Kestilän kunta kuuluu myös Oulun Eteläisen alueeseen ja sen aluekeskusohjelman verkostoihin. Matka Kestilästä Ylivieskaan on 108 km ja Ouluun 90 km.

Julkisen liikenteen yhteydet Ylivieskaan ovat erittäin heikot tai ei ole ollenkaan, kun ne vastaavasti Ouluun ovat paremmat.

Edellä mainituin perustein kunnanhallitus pitää Siikajoen latvakuntien pysymistä Oulun käräjäoikeuden tuomiopiirissä mietinnössä esitettyä parempana ja yleistä asiointisuuntaa noudattavana ratkaisuna.

Käräjäoikeuden istuntopaikan säilyminen Pulkkilassa on kuitenkin ehdottoman välttämätöntä tuomiopiiriratkaisusta riippumatta.

Päätös:

Kunnanhallitus hyväksyi päätösehdotuksen yksimielisesti.
Asianmukaisesti allekirjoitetusta ja tarkastetusta pöytäkirjasta kirjoitetun otteen oikeaksi todistaa:
Kestilässä 17.1.2008

pWrapPolygonVertices8;7;(0,0);(0,13669);(10971,13669);(10971,21608);(21592,21608);(21592,0);(0,0);fBehindDocument1Päivi Mylly pöytäkirjanpitäjä